**АДМИНИСТРАЦИЯ НА ПРЕЗИДЕНТА**

**НА РЕПУБЛИКА БЪЛГАРИЯ**

**КОМИСИЯ ПО НАИМЕНУВАНЕ НА ОБЕКТИ С НАЦИОНАЛНО ЗНАЧЕНИЕ И НАСЕЛЕНИ МЕСТА**

**ГОДИШЕН ДОКЛАД[[1]](#footnote-1)**

**ЗА РАБОТАТА НА КОМИСИЯТА ПО НАИМЕНУВАНЕ НА ОБЕКТИ С НАЦИОНАЛНО ЗНАЧЕНИЕ И НАСЕЛЕНИ МЕСТА**

**през 2024 година**

**СЪДЪРЖАНИЕ:**

1. Ред за осъществяване на дейността на Комисията по наименуване на обекти с национално значение и населени места

2. Брой проведени заседания на Комисията по наименуване на обекти с национално значение и населени места

3. Предложения, по които Президентът на Република България се е произнесъл

1. **Ред за осъществяване на дейността на Комисията по наименуване на обекти с национално значение и населени места ( Комисията )**

Комисията по наименуване на обекти с национално значение и населени места към президента на Република България е помощен орган със съвещателни функции, който подпомага президента при изпълнението на неговото правомощие по чл. 98, т. 13 от Конституцията.

1. **Брой проведени заседания на Комисията по наименуване на обекти с национално значение и населени места**

Комисията образува преписки по всяко постъпило предложение за наименуване или промяна на наименованието на обекти с национално значение и населени места.

За периода от 01 януари 2024 г. до 31 декември 2024 г. Комисията по наименуване на обекти с национално значение и населени места е провела едно заседание през м. декември.

1. **Предложения, по които президентът на Република България се е произнесъл**

*3.1. Предложение от г-жа Зорница Шепкова за именуване на връх в Рила планина на Людмил Янков (предоставено е и допълнително писмо от същия вносител)*

Комисията единодушно прие решение предложението да бъде подкрепено и предлага да бъде издаден Указ за именуване на географски обект планински връх, находящ се в Рила планина с координати: географска ширина 42.184514°, географска дължина 23.581545° и надморска височина 2 792 м., на Людмил Янков.

* 1. *Писмо от г-н Страхил Танев – Изпълнителен директор на Агенцията по геодезия, картография и кадастър (АГКК) в отговор на запитване от страна на Комисията относно основания за вписване на наименованието „Полк. Владимир Серафимов“ в Регистъра на географските имена в Република България, поддържан от Агенцията по геодезия, картография и кадастър*

Комисията единодушно прие решение да не взима отношение по информацията в писмото от г-н Танев и да го остави без последствие. Наименованието „Полк. Владимир Серафимов“ вече е вписано в Регистъра на географските имена в Република България, поддържан от Агенцията по геодезия, картография и кадастър.

* 1. *Предложение от г-н Христо Христов – кмет на община Шумен за преименуване на село Струино на село Струйно*

Комисията единодушно прие решение искането да не бъде подкрепено, мотивирайки се със следното: промяна в наименованието на всяко населено място се извършва с Указ на Президента на Република България. След извършена проверка е установено, че Указ за преименуване на село Струйно в Струино не е издаван, следователно няма налице обстоятелство, което да налага издаване на нов Указ за преименуване на село Струйно.

* 1. *Предложение от г-н Ангел Жиланов – кмет на община Горна Малина за преименуване на село Осоица на село Осойца*

Комисията единодушно прие решение искането да не бъде подкрепено, мотивирайки се със следното: промяна в наименованието на всяко населено място се извършва с Указ на Президента на Република България. След извършена проверка е установено, че Указ за преименуване на село Осойца в Осоица не е издаван, следователно няма налице обстоятелство, което да налага издаване на нов Указ за преименуване на село Осойца.

* 1. *Позиция на Национален статистически институт (НСИ) относно наименованието на село Чуруково, община Девин, област Смолян*

Комисията единодушно прие решение да не взима отношение по изложената позиция от Националния статистически институт. Вносителят на предложението – община Девин, вече е уведомен, че промяна в наименованието на всяко населено място се определя с Указ на президента на Република България. След извършена проверка е установено, че Указ за преименуване на село Чуреково в Чуруково не е издаван.

* 1. *Писмо от г-н Юлиан Ревалски – Председател на Българска академия на науките, чрез което се предоставят становища на Министерство на транспорта и съобщенията (МТС) и Столична община (СО) в подкрепа на именуването на Летище София на Васил Левски*

Комисията единодушно прие решение по предложението за именуване на Летище София на Васил Левски да не бъде давано окончателно становище, а да бъде изпратено писмо до МТС с цел уточняване на въпроси, които са от тяхната компетентност, в т.ч. дали извършването на уведомление за именуване към ICAO, към IATA, издаване на справочник с всички летища с отразена промяна, публикуване на бюлетин с цел актуализация на информацията във всички резервационни системи и др., следва да предхождат или не издаване на Указ на Президента.

Съгласно Правилата за работа на Комисията, на президента е представен доклад за резултатите от проведеното заседание. Заинтересованите лица са уведомени писмено за приетите решения и мотивите към тях.[[2]](#footnote-2)

1. На основание чл. 14 от Правилата за работа на Комисията по наименуване на обекти с национално значение и населени места [↑](#footnote-ref-1)
2. На основание чл. 11 и чл. 12 от Правилата за работа на Комисията по наименуване на обекти с национално значение и населени места [↑](#footnote-ref-2)